text: Med døende sol og måne
  Starter ferd til skyggenes hav
  Bjørnen vil bålferd bivåne
  Liket legges i steintung grav
  Bakom slør høres jordens gråt;
  Sommerens lys som forsvinner
  Eikeånden legges i båt
  Vinter og høst igjen vinner
  Jeg vil komme tilbake
  Jeg vil komme igjen
  Når vinterens ånder er svake
  Vil jeg komme hjem
  Under jord, den skjulte verden
  Bakom skyene imot vest
  Ender den lange bålferden
  Hvor vinter og høst holder fest
  Det er kaldt og mørkt i dypet
  Vokser der bare skyggene
  Der finnes det mørke krypet
  De dunkleste uhyggene
  Jeg vil komme tilbake
  Jeg vil komme igjen
  Når vinterens ånder er svake
  Vil jeg komme hjem
  Døde hviler i hvite klær
  Bak tunge, kalde steindører
  Men lytter du til dødens hær
  Du av og til sangen hører
  Døde hviler i hvite klær
  Bak tunge, kalde steindører
  Men lytter du til dødens hær
  Du av og til sangen hører
  Jeg vil komme tilbake
  Jeg vil komme igjen
  Når vinterens ånder er svake
  Vil jeg komme hjem